სექსუალური ეფურაფა

სექსუალურ ეფურაფა, თაშნეშე სექსუალურ ეპოპორუა —  ადამიერიშ ვარ-და ჩხოლარიშ ორგანიზმის მიმალ თირუეფი, ნამუთ მუთმოხვადუ სექსუალურ სტიმულეფიშ ჟიგაულათ. თენა რე დაჭყაფური ფაზა, ადამიერიშ სქესობურ გამაშ ციკლიშ ოთხ ფაზაშე პირველი.
ადამიერიშ სქესობურო ეფურაფა უწორუანს უშქაშეთ სქესობურ აქტიშ დოჭყაფას ვარ-და მასტურბაციას. მუჭოთ წესი, სქესობურ ეფურაფა მუთმოხვადუ ეროტიკულ მასალეფიშ ძირაფაშ დო კითხირიშ, სექსუალურ თემაშე რაგადიშ, ეროგენულ ზონეფშა ჟიგაულაშ, გოშინაშ დო ურთიართალაშ შედეგო.

 სქესობურ ეფურაფაშ ეტაპეფი 
ეფურაფაშ ეტაპეფი, ნამუთ დუმახასიათაფალ რე მუჭოთ ქომოლკოჩეფშო თეშ ოსურეფშოთ:
 ქელაფი;
 გურიშ გაფაშ გაფშხირება;
 ზისხირიშ წნევაშ ძინა;
 კუთიშ ტონუსიშ ძინა;
 ლეჟვაშ გიმულაშ ძინა;
 კანიშ ჟინპიჯიშ დგომარობაშ თირუა (მოჭითინაფა, ბუძგურიაშ მოლუაფა);
 თოლნაკაკეფიშ გოფართაფა;
 კიდირიშ კინთეფიშ ერექცია;
 თირუეფი ჯინას, ხონარს, რჯებას.

ქომოლკოჩიშ სქესობურ ეფურაფაშ ეტაპეფი:

 პენისიშ ერექცია;
 წჷმიეიაკულატიშ გიმულა.

ოსურიშ სქესობურ ეფურაფაშ ეტაპეფი:

 კლიტორიშ ერექცია;
 აფსოშ დალამება;
 ვაგინალურ სეკრეტიშ გიმულა.

სქოლიო